b'\n_START_ARTICLE_\nPioneer-anomalien\n_START_PARAGRAPH_\nPioneer-anomalien er et uttrykk for et avvik fra den forventede hastigheten som er m\xc3\xa5lt p\xc3\xa5 ubemannede romfart\xc3\xb8yer som har blitt sendt ut i solsystemet.  _NEWLINE_Pioneer 10 var ved siste kontakt med sonden 400\xc2\xa0000 km ute av kurs. Pioneer 11, som befinner seg i den motsatte siden av solsystemet, 22 milliarder kilometer fra den andre sonden, mister ogs\xc3\xa5 hastighet hurtigere enn forventet. _NEWLINE_Det er som om noe uforklarlig holder sonden tilbake med en styrke som svarer til en akselerasjon p\xc3\xa5 aP = (8.74 \xc2\xb1 1.33) \xc3\x97 10\xe2\x81\xbb\xc2\xb9\xe2\x81\xb0 m/s\xc2\xb2._NEWLINE_Man vet dette fordi signalene man mottar, ikke stemmer overens med beregningene. Dette kan beregnes ut fra dopplereffekten. Bestemmelsen skjer ved at det fra Jorden sendes et signal som omg\xc3\xa5ende returneres fra sonden. Ved returnering til Jorden inneholder signalet et tidspunkt som viser signalets avsendelse fra sonden. Problemet er at klokken p\xc3\xa5 Jorden ikke passer med sondens ur._NEWLINE_Anomalien for begge Pioneer-sondene er registrert da de var mellom 20 og 70 astronomiske enheter fra Solen. Ut over dette foreligger det ikke ytterligere opplysninger, annet enn at ikke alle data er gjennomg\xc3\xa5tt og at det pga. mange man\xc3\xb8vrer underveis kan v\xc3\xa6re vanskelig \xc3\xa5 klargj\xc3\xb8re dette ytterligere._NEWLINE_Fordi begge sondene mister hastighet, m\xc3\xa5 muligheten for eksistensen og gravitasjonsp\xc3\xa5virkningen av uoppdagede planeter utelukkes.'